NaiveNeuron/SloPal huggingface dataset:
Číž, Miroslav, poslanec NR SR (2016-09-08):
Ďakujem pekne. No, venoval som pozornosť vystúpeniu pani poslankyne už aj z toho dôvodu, že bola v predchádzajúcom období štyri roky podpredsedníčkou parlamentu, sa mi zdalo, že jej vystúpenie k rokovaciemu poriadku bude ťažiskové. No, z toho, čo sme vystúpili, á, vypočuli, myslím si, že neni o čom ani rozprávať. Skúsim len pripomenúť k niektorým tým otázkam, ktoré opäť aj ona zdôraznila. K tej hroznosti, čo Danko všetko chce urobiť a koalícia. Vieme vôbec niekto, páni poslanci, ktorí pravdepodobne nečítali rokovací poriadok, že môžme kedykoľvek ukončiť rozpravu na návrh dvoch poslaneckých klubov? Že môže predseda Národnej rady dať kedykoľvek návrh na skončenie rozpravy, keď má pocit, že rozprava je už k ničomu, zneužíva sa, je mimo veci, nerešpektujú poslanci predsedajúceho a podobne? Je to tam. Vie tu niekto v tejto sále, kedy sme to použili my ako SMER, takéto ustanovenie rokovacieho poriadku, počas prítomnosti pani Jurinovej? Bezohľadne tu klamete a podobne. A naopak, zažili sme, keď ste mali v rukách rokovací poriadok vy. Jednak zmenu za dva týždne rokovacieho poriadku, jednak skrátenie rozpravy bez akýkoľvek problémov aj s tými starými televízorami. Klamete, pani Jurinová, nehoráznym spôsobom tu pred nami pred všetkými. Nestojí za to hovoriť vecne o problémoch? Vecne o problémoch? V danom prípade čl. 91 Ústavy Slovenskej republiky jasne hovorí: „Predseda Národnej rady riadi Národnú radu spolu s podpredsedami v rozsahu, akom sú podpredsedovia poverení riadiť.“ Kto iný ako predsedajúci má právo vyhodnocovať javy a procesy: Na to sme si ho zvolili väčšinovo. Ale neokrôchanosti, nerešpektovanie, principiálne, aj vaše, kde na upozornenie predsedajúceho ste demonštratívne nerešpektovali, že vás požiadal, aby ste sa vrátila k veci, a demonštratívne ste pokračovali ďalej. A pritom rozprávate o kultúre, o korektnosti, o serióznosti. Ako inak vieme, ako inak vieme dodržiavať rokovací poriadok, ako keď sa... (Prerušenie vystúpenia časomerom.)
Sulík, Richard, predseda NR SR (2011-07-07):
Prosím, hlasujte teraz. (Hlasovanie.) Prítomných 146 poslancov, hlasovalo 79 za, 61 proti, 6 sa zdržali. Schválili sme vládny návrh zákona o poskytovaní dotácií na obstaranie náhradných nájomných bytov. Poprosím poslanca Viliama Novotného, predsedu gestorského výboru pre zdravotníctvo, aby uviedol hlasovanie v prvom čítaní o vládnom návrhu zákona o liekoch a zdravotníckych pomôckach a o zmene a doplnení niektorých zákonov. Pán poslanec, máte slovo.
E. Kolesár, poslanec: (2003-07-02):
A k záveru vášho vystúpenia, kde ste hovorili o tom, o čom všetkom bude treba diskutovať. Tak ja sa chcem opýtať: Kde ste boli aj s vašimi argumentmi, ktoré ste v závere svojho vystúpenia používali, pri schvaľovaní štátneho rozpočtu a pri schvaľovaní sociálnych zákonov v tejto Národnej rade. (Potlesk.)
Figeľ, Ján, podpredseda NR SR (2014-12-10):
Ďakujem pekne. Nech sa páči tiež miesto pre spravodajcu zaujať. Otváram rozpravu. Písomne sa do rozpravy prihlásili pán Miroslav Beblavý a Jozef Kollár, potom bude časť pre ústne prihlásených do rozpravy. Keďže prvý prihlásený tu nie je, tak, pán Jozef Kollár, nech sa páči, pán kolega, máte slovo.
R. Bauer, poslanec: (2008-05-16):
Čo je na tejto zmluve také zvláštne, že vyvoláva také protichodné reakcie? No ide o svedomie. A svedomie, to je citlivá vec. Jedno naše pekné slovenské príslovie hovorí: „Dobré svedomie je ako mäkká poduška.“ „Aj na kameni sa vyspíš, keď máš čisté svedomie“, hovorí ďalšie. Zmluva o výhrade svedomia v skutočnosti nikomu nesiaha do svedomia, ale chce chrániť tých lekárov, učiteľov a právnikov či vojakov, ktorí si budú chcieť uplatniť svoje výhrady vo svedomí, a to je dôležité. Dámy a páni, keď si niekto nesplní svoj záväzok, tak to nemôže chcieť ani od druhého. Plniť si svoje záväzky je znakom úcty k druhému a znakom zrelosti. Vláda, ktorá nechce plniť záväzky k druhému, je neúctivá a nezrelá. Ak chceme spať na mäkkej poduške, mali by sme odporučiť vláde Slovenskej republiky, aby Zmluvu o výhrade vo svedomím medzi Slovenskom a Svätou stolicou čo najskôr ratifikovala. Ďakujem.
Vaľová, Jana, poslankyňa NR SR (2013-11-28):
Pristúpime k hlasovaniu o návrhoch zo spoločnej správy. Prosím, pán predseda, dajte hlasovať o návrhoch 1 až 29, 31 až 45, 47 až 56 zo spoločnej správy so stanoviskom gestorského výboru schváliť ich.
Jurinová, Erika, podpredsedníčka NR SR (2013-03-15):
Reakcia na faktické poznámky, pán poslanec Škripek.
Laššáková, Jana, podpredsedníčka NR SR (2013-12-18):
Vydýchajte sa chvíľu, pán poslanec. Dobre. A nech sa páči.
Hrnko, Anton, poslanec NR SR (2017-06-14):
Slová, slová, slová. Mne je Ján Langoš spojený najmä s Mošnovom, s prepadom Februárky, odvlečením spisov, ktoré dodnes pánbohvie, kde sú, so stratenými spismi práve tých osôb, ktoré boli tie najdôležitejšie, takže s tým je spojený mne Ján Langoš, vám možno s niekým iným, inými dôvodmi, ale nie s týmto. Ďakujem.
Hajšelová, Petra, poslankyňa NR SR (2020-07-07):
Ďakujem pekne za slovo. Zápisnica o výsledku tajného hlasovania o návrhu na odvolanie predsedu Národnej rady Slovenskej republiky, ktoré sa konalo 7. júla 2020. Na tajné hlasovanie o návrhu na odvolanie Borisa Kollára z funkcie predsedu Národnej rady Slovenskej republiky bolo vydaných a poslanci si osobne prevzali 76 hlasovacích lístkov, teda na hlasovaní bolo prítomných 76 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na odvolanie predsedu Národnej rady Slovenskej republiky všetci poslanci odovzdali hlasovacie lístky. Zo 76 odovzdaných hlasovacích lístkov bolo 5 neplatných. Zo 71 platných hlasovacích lístkov overovatelia zistili, že o návrhu na odvolanie Borisa Kollára z funkcie predsedu Národnej rady Slovenskej republiky hlasovalo za 5 poslancov, proti 46 poslancov a zdržalo sa 20 poslancov. Podľa čl. 89 ústavy, á, ods. 1 Ústavy Slovenskej republiky a § 2 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na odvolanie predsedu Národnej rady Slovenskej republiky je potrebný súhlas nadpolovičnej väčšiny všetkých poslancov. Overovatelia konštatujú, že v tajnom hlasovaní nebol Boris Kollár odvolaný z funkcie predsedu Národnej rady Slovenskej republiky . (Potlesk.)
Vašečka, Richard, poslanec NR SR (2017-11-30):
Ďakujem. Vážení kolegovia z osobitného kontrolného výboru na kontrolu činnosti Vojenského spravodajstva, budeme mať dnes o 12.30 schôdzu výboru v rokovacej miestnosti č. 71, v ubytovacom zariadení. Ďakujem.
Viskupič, Marián, poslanec NR SR (2020-04-07):
Pán predsedajúci, ďakujem za slovo. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, pán predsedajúci, dajte hlasovať o mojom návrhu.
Paška, Pavol, predseda NR SR (2013-05-22):
Pán poslanec Martvoň.
Laššáková, Jana, podpredsedníčka NR SR (2015-05-12):
Na vystúpenie pána poslanca nie sú faktické poznámky. Nech sa páči, pán poslanec Mikloško, máte slovo a po vystúpení pána poslanca Mikloška vystúpi pani podpredsedníčka Jurinová. Potom dám možnosť prihlásiť sa do rozpravy ústne.
Laurenčík, Milan, podpredseda NR SR (2022-02-11):
Ďakujem. Prosím, zaujmite miesto pre navrhovateľov. Teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Rastislavovi Schlosárovi. Nech sa páči.
Kadúc, Miroslav, poslanec NR SR (2014-11-08):
Uf, pán minister, z pohľadu opozičného poslanca musím vám skloniť teda poklonu. Vy ste živé striebro z pohľadu strany SMER, a teda určite aj vášho. Ale teda aby som možno povedal k tomu, čo ste hovorili o mne. Teda ja naozaj som smutný z toho, v akom stave je opozícia a čo sa dialo za časti opozície. A je mi naozaj zle z toho, že nikto neniesol zodpovednosť za to, že štátu škodu nikto nenahradil. V čom je to iné? V čom je spravovanie štátnych peňazí iné od pokladníčky v potravinách? Tá má hmotnú zodpovednosť. Tu medzi verejnými činiteľmi tá hmotná zodpovednosť absentuje. Vy ste povedali, že chcete sa zlepšovať. Tak ste to nejako povedali. A predpokladám, že tá snaha trvá posledných osem rokov. Vy ste boli pri vláde takmer sedem rokov. Tak vám položím otázku: Keby sme vynechali tých, čo dostali vianočný príspevok, tých, čo majú vlaky zadarmo, keby sme vynechali tých, čo majú stranícku knižku strany SMER, potom koľko ľudí vás bude podporovať, koľko z nich bude spokojných s vašou vládou? Skúste mi na to odpovedať. A hovoríme tu raz o korupcii. Naozaj, skúste mi povedať k nasledovnému. Tu na Slovensku, aspoň teda čo ja zachytávam, väčšina ľudí nepochybuje o tom, že pri vládnej strane je korupcia. A keď sa pozriem na opozíciu, nie je to z dôvodu, že by to kričala opozícia. Je to z nejakého iného dôvodu, ľudia si myslia, že pri strane SMER je korupcia. A ešte ste povedali, že viete a chcete hospodáriť a dobre hospodáriť. Verejný dlh za roky 2007 až 2013, ak sa nemýlim, stúpol o 140%, úroky pritom narástli o 40 %. Dnes máme verejný dlh 40 mld. eur a platíme ročne 1,35 mld. eur ročne na úrokoch. Myslím, že ma pán minister možnože opraví, ale tie sumy sú hrozivé. Toto je riadne hospodárenie? Určite nie je riadne.
Pellegrini, Peter, predseda NR SR (2024-02-13):
Ďakujem veľmi pekne. Otváram rozpravu k tomuto návrhu. Konštatujem, že som nedostal žiadnu písomnú prihlášku. Pýtam sa, či sa niekto do rozpravy hlási ústne. Nie je tomu tak. Vyhlasujem všeobecnú rozpravu za skončenú. Pán navrhovateľ sa nechce vyjadriť v záverečnom slove ani pán spravodajca, preto prerušujem rokovanie o tomto bode. Dámy a páni, vzhľadom na to, že je dvanásť hodín, vyhlasujem obedňajšiu prestávku do 14. hodiny, kedy budeme pokračovať termínovanými bodmi pani ministerky Sakovej, dvomi, a následne tromi vládnymi návrhmi zákona z dielne ministerstva hospodárstva a z ministerstva dopravy, ktoré prerokovávame v skrátenom legislatívnom konaní. Najbližšie hlasovanie bude o 17. hodine. Ďakujem veľmi pekne. (Prerušenie rokovania o 12.02 hodine.) (Pokračovanie rokovania o 14.00 hodine.)
Poliačik, Martin, poslanec NR SR (2019-03-28):
Ďakujem veľmi pekne, pani podpredsedníčka. No, pán Paška, na začiatku naozaj bol predložený nulitný úkon, pretože v situácii, kedy sme boli doteraz, vláda nemala inú možnosť než čakať na ratifikáciu Istanbulského dohovoru zo strany parlamentu. To rozšírenie, ktoré ste teraz vlastne uviedli, áno, do istej miery špecifikuje, čo sa má diať, ale na konci je to celé iba o tom, kto má väčšinu v parlamente a kto bude vládnuť v tejto krajine. Ja pevne dúfam, že vláda už nepodnikne žiadne kroky, ktoré by spôsobili medzinárodnú hanbu Slovenskej republike, že vláda sa bude naďalej zaoberať svojimi vlastnými konfliktami a bude sa rozpadať, ako sa rozpadala posledné mesiace, že reálne sa nebude starať o to, čo Slovákov trápi, a že sa rozpadne čo najskôr, aby ju nahradila nejaká modernejšia, progresívna, dobrá vláda, ktorá presne tieto typy krokov zastaví. Čo reálne potrebujeme na Slovensku spraviť, je prihlásiť sa k medzinárodným dohovorom, ktoré ochraňujú ľudské práva. Čo tu potrebujeme urobiť, je ukončiť tieto hlúpe spory o nepochopených definíciách a reálne sa zastať žien a rodín, ktorí trpia násilím, a nie vytĺkať politický kapitál z toho, že si niekto nedokáže poriadne prečítať definíciu, že nedokáže roz..., pochopiť rozdiel medzi biologickou definíciou a sociálnym sa správaním a že nedokáže sa povzniesť nad svoje ideologické predsudky v mene toho, aby ženy, ktoré na Slovensku trpia, deti, ktoré na Slovensku trpia, trpieť prestali, a aby sme sa prihlásili k civilizovanému spôsobu, ako máme podporiť ľudí v núdzi, slabých ľudí v tejto krajine. Ďakujem veľmi pekne.
Vančo, Branislav, poslanec NR SR (2024-02-28):
Ďakujem za slovo, pán predsedajúci, ďakujem, Bea, za tvoj príspevok a aj teda za opätovné odhalenie nekorektných porovnaní s inými krajinami alebo s inými legislatívami. Mňa to už aj mrzí, že vlastne stále odhaľujeme tieto falošné argumenty, navyše v situácii, keď to nie je, keď to nie je nutné. A naozaj tomu nerozumiem, že prečo, prečo musí vláda alebo ministerstvo spravodlivosti, alebo minister spravodlivosti ponúkať takéto, takéto argumenty. A naozaj mali by sme mať, samozrejme, že treba, treba čo najskôr vrátiť naspäť tie premlčacie doby, premlčacie doby tam, kde boli pred novelou schválenou 8. februára. Na druhej strane vyzývam týmto ministra spravodlivosti, aby sme, aby teda sa snažili urobiť novelu, ktorá, ktorá bude moderná, ktorá bude obsahovať viaceré veci, o čo sa snažila aj ministerka Kolíková svojho času, o čo sa snažia moje kolegyne svojimi návrhmi, či už je to redefinícia znásilnenia, ale teda aj premlčacích dôb. Naozaj si to zaslúži MPK všetko, pretože to nemôže byť na základe pozmeňujúcich návrhov alebo, alebo poslaneckých návrhov, tuná aby sa menili takýmto spôsobom zásadné veci, ako sú premlčacie doby. Ja s tým principiálne nesúhlasím, aby sa to robilo takýmto spôsobom. Treba to robiť naozaj, naozaj poriadne, aby sa neurobili pri tom ešte väčšie chyby alebo škody, ako je teraz. Ďakujem.
P. Hrušovský, predseda NR SR: (2004-06-17):
(Hlasovanie.) 128 prítomných, 127 za, 1 nehlasoval. Návrh sme schválili. Ďakujem pánovi poslancovi Rusnákovi. A poprosím pána poslanca Přidala, aby ako poverený člen výboru pre hospodárstvo, privatizáciu a podnikanie uviedol návrhy hlasovaní k prerokúvanému vládnemu návrhu zákona o mierovom využívaní jadrovej energie (atómový zákon) a o zmene a doplnení niektorých zákonov (tlač 709). Nech sa páči, pán poslanec.
Laššáková, Jana, podpredsedníčka NR SR (2013-01-30):
Pán podpredseda vlády, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, poslancovi Vladimírovi Matejičkovi. Nech sa páči, pán spravodajca.
Jakab, Július, poslanec NR SR (2024-05-15):
Ďakujem pekne. Tak ako si, Gábor, povedal, žiadne fakty a žiadne dáta nenájdeme v obhajobe toho, čo idú spáchať v RTVS a tak ako si povedal, je pravda, že z RTVS chcú spraviť druhý TV Slovan. Ja si pamätám diskusiu s pánom Michelkom zo záveru minulého roka, keď nezvládol so mnou debatu v RTVS, v rozhlase, v Sobotných dialógoch a po skončení relácie vyhlásil, že on si teda nemyslel o mne, že budem naňho taký ostrý, ale po tom, čo zažil v tejto debate, tak vraj už teda nikdy so mnou do žiadnej diskusie nepôjde. A to je v podstate ich predstava. To je predstava pána Michelka aj toho, čo robia s RTVS. Ako pán Michelko hovorí, do mrte trieskať nezmysly, hoaxy, bez oponentov, o plochej Zemi alebo húliť do akvária a tí, ktorí jemnučko nehryzkajú, sa do debaty už nikdy nedostanú. (Potlesk.)
Laššáková, Jana, podpredsedníčka NR SR (2014-02-05):
Dobre, pán spravodajca sa vyjadril k rozprave, takže prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona o poskytovaní služby, starostlivosti o deti v detských skupinách a o zmene a doplnení niektorých zákonov. Návrh zákona je uverejnený ako tlač 798, návrh na jeho pridelenie na prerokovanie výborom je v rozhodnutí č. 776. Dávam slovo poslankyni Jane Žitňanskej, aby za skupinu poslancov návrh zákona uviedla. Nech sa páči, pani navrhovateľka. (Rokovanie o návrhu skupiny poslancov Národnej rady Slovenskej republiky na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 798.)
Vitteková, Anna, poslankyňa NR SR (2011-07-07):
Ja by som chcela poukázať len na to, že pán predkladateľ nás bude opätovne obviňovať, že sme mafia-friendly, teraz, že sa zastávame vrahov na cestách, vrahov chodcov, detí, žien, ale chcem len povedať, že takto razantne mal snáď vystupovať a vyjadrovať sa aj k Hríbovej Lampe. Chcela by som poukázať na to, že ide o tak závažný vecný zásah do tohto zákona, poviem, kde skutočne by sa mali k tomu vyjadrovať odborníci, mala by byť vykonaná aj komparácia s právom Európskej únie. Ďakujem.
Paška, Pavol, predseda NR SR (2014-10-21):
Pán poslanec Érsek.
Tomáš, Erik, poslanec NR SR (2017-04-06):
Grendel, cítim, že niečo prejudikujete, Gábor. Ale mal by som reagovať na moju predrečníčku. Mimochodom, ja už som si nejaké vedrá špiny tu všimol. Pani poslankyňa, ale k vám. Ja absolútne súhlasím s vami, že táto téma nemala byť predmetom politického súboja, nemala byť v rukách politikov, nemá čo hľadať v parlamente. Majú ju riešiť príslušné orgány vrátane orgánov činných v trestnom konaní. Ale chcem vám pripomenúť, že stranou, ktorá túto tému do politického súboja dostala, bola vaša strana. A čo sa týka súboja o peniaze alebo peňazí v tejto téme, to je naozaj zaujímavá otázka. Myslím si, že ťažko hovoriť o peniazoch z hľadiska vlád, pretože fakty nepustia. Toto spomínané zariadenie dostalo dotácie tak za Ficovej, ako aj za Radičovej vlády. Tak ako keby to bolo vyrovnané. A potom áno, môže tu byť súboj, a to už ja nechcem teraz rozhodovať, z ktorej strany, medzi zariadeniami o peniaze, keďže vieme, že na jedno dieťa štát prispieva mesačne približne tisíc eur, tak tento súboj tu môže byť. Ale tento systém súkromných zariadení, respektíve súkromnej služby opäť na Slovensku zaviedla pravica, nie ľavica. Ďakujem pekne.
Kozelová, Monika, poslankyňa NR SR (2022-03-22):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-10-21):
Písomne som nedostal do rozpravy žiadne prihlášky. Ústne pán poslanec Paška a pani poslankyňa Sabolová. Končím možnosť podania ďalších prihlášok do rozpravy. Nech sa páči, pán poslanec Paška.
Kuffa, Štefan, poslanec NR SR (2014-06-27):
Však sa to tak mixuje, hej. Ja len chcem sa prihovoriť za túto kolegynku našu, aby sme návrh zákona predniesli. Naozaj má nám záležať aj na mladých rodinách, matkách, aj celkovo. Myslím si, že návrh zákona je dobrý a mohli by sme aj taký malý darček teda pripraviť pred tým odchodom do toho Bruselu. Tak ja jej držím palce a všetko dobré želám. Pán Boh vám žehnaj!
Danko, Andrej, predseda NR SR (2016-09-09):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov (tlač 237). Prosím, prezentujme sa a hlasujme. (Hlasovanie.) Ďakujem. Prítomných 125 poslancov, za 114, zdržalo sa 10. Konštatujem, že Národná rada schválila navrhované uznesenie. Pokračujeme v rokovaní po vystúpení pána poslanca Galka. Procedurálny návrh, pani poslankyňa Jurinová.
Pellegrini, Peter, predseda NR SR (2024-02-16):
Do rozpravy sa opäť prihlásila pani poslankyňa Marcinková.
Gašpar, Tibor, poslanec NR SR (2024-02-08):
Ďalej hlasujeme o bode 226 druhého pozmeňujúceho návrhu poslanca Galka.
Bugár, Béla, podpredseda NR SR (2016-03-23):
Pán podpredseda Hrnčiar.
Pellegrini Peter, predseda NR SR (2015-11-10):
Prezentujme sa a hlasujme o bodoch zo spoločnej správy 1 až 3, 5 až 17 s návrhom gestorského výboru schváliť. (Hlasovanie.) Prítomných 129 poslancov, za hlasovalo 79, zdržalo sa 50. Tieto body sme schválili.
Sulík, Richard, predseda NR SR (2010-12-02):
Pán Burian, poďte k veci, prosím vás, dobre, lebo zase prepásnete čas.
Huba, Mikuláš, poslanec NR SR (2015-05-19):
Ďakujem pekne. Som rád, že témou aj Lojza Hlinu a mnohých ďalších v tejto sále je téma avizovaného predaja – čiastočne už dokonaného, čiastočne pripravovaného – Iuventy a pozemkov okolo nej v Bratislave – Starom Meste, Búdkovej č. 2. Ale myslím si, že tieto dve témy môžu súvisieť, tá téma nového šéfa NKÚ a téma alebo kauza Iuventa môžu súvisieť viac, ako sa na prvý pohľad zdá. Čo to bolo na našom výbore rečí a poznámok, keď som si dovolil opýtať sa pani generálnej riaditeľky Slovenského pozemkového fondu, či náhodou nevie niečo o pokútnych reštitučných nárokoch a nemenej pokútnych prevodoch pôdy, ktoré nadväzovali na tieto pochybné a podvodné reštitučné nároky na štátne pozemky na Búdkovej 2. Až dodatočne som si uvedomil, že keby som sa bol pýtal hocijaký nezmysel, tak možno to kolegyne a kolegovia zo SMER-u prejdú mlčaním. Ale práveže som sa nepýtal až na taký nezmysel, skôr naopak, tak to vzbudilo takúto nevôľu. A v čom vidím ten súvis týchto dvoch tém, ktoré tu načal kolega Hlina? Je ten, že bolo by sympatické a symbolické, keby prvú kauzu, ktorú bude prešetrovať novozvolený šéf NKÚ, bola práve táto kauza pochybných transakcií so štátnym majetkom na Búdkovej č. 2 v Bratislave. Ďakujem.
Zemanová, Anna, poslankyňa NR SR (2020-07-24):
Ďakujem pekne za slovo. Pán kolega Blaha, vy ste asi nepočúvali, pošlem vám svoju reč, ak máte záujem, lebo zrejme ste mali zatemnený mozog a (reakcie z pléna) vaš..., no, ž..., úplne, žiaľ, vaša kritika je veľmi slabá a svedčí o tom... (Ruch v sále a prerušenie vystúpenia predsedajúcim.)
P. Paška, predseda NR SR: (2009-06-30):
(Hlasovanie.) 136 prítomných, 111 za, 2 proti, 21 sa zdržalo, 2 nehlasovali. Návrh sme schválili.
Laurenčík, Milan, podpredseda NR SR (2022-03-22):
Pán poslanec Andrej Stančík s faktickou poznámkou.
Fronc, Martin, poslanec NR SR (2011-07-07):
Ďakujem pekne, pán predsedajúci. Chcem len krátko zareagovať na vystúpenie pána kolegu Pašku. Povedal, že aký nezmysel sme schválili, ktorý predložil kolega Poliačik, ako sme sa dostali do procedurálnej pasce. Tak ja som si pozrel hlasovanie a musím konštatovať, že ani jeden z poslancov KDH za to nehlasoval na rozdiel od poslancov SMER-u, kde všetci prítomní za to hlasovali včítane vás, pán kolega Paška. Ďakujem.
Kollár, Boris, predseda NR SR (2023-02-16):
Pán poslanec Šeliga, nech sa páči.
Beblavý, Miroslav, poslanec NR SR (2010-10-22):
Keď to má byť rýchlo, tak musím. „§ 5 Vyhodnocovanie žiadostí. (1) Žiadosti vyhodnocuje najmä trojčlenná komisia, ktorú zriaďuje ministerstvo. Člen komisie nesmie byť žiadateľom, ani zaujatý vo vzťahu k žiadateľovi. Člen komisie ani jemu blízka osoba nesmie byť štatutárnym orgánom alebo členom štatutárneho orgánu žiadateľa, ani spoločníkom právnickej osoby, ktorá je žiadateľom. Členom komisie nesmie byť ani osoba, ktorá je zamestnancom žiadateľa, zamestnancom záujmového združenia podnikateľov, ktorého je žiadateľ členom.“ Za slová „jemu blízka osoba“, sa vkladá poznámka pod čiaru 26, ktorá odkazuje na § 116 Občianskeho zákonníka. „(2) Komisia je pri vyhodnocovaní žiadostí nezávislá a vyhodnocuje ich podľa kritérií uvedených vo výzve na predkladanie žiadostí, pričom jednotlivé žiadosti musia byť očíslované a bez identifikácie žiadateľa. (3) Podrobnosti o zložení, rozhodovaní komisie, organizácii práce, postupe komisie pri vyhodnocovaní žiadosti a kritériá pre vyhodnocovanie žiadostí ustanoví všeobecne záväzný právny predpis, ktorý vydá ministerstvo.“ „§ 6 Zverejňovanie informácií. (1) Ministerstvo zverejňuje spôsobom umožňujúcim hromadný prístup a) úplné znenia všeobecne záväzných právnych predpisov upravujúcich poskytovanie dotácií v jeho pôsobnosti, b) schválený rozpočet a dotácie podľa ich účelu pre daný rozpočtový rok a predpoklad na nasledujúce dva roky, c) najmenej dva mesiace pred termínom predkladania žiadosti výzvu na predkladanie žiadosti, ktorá obsahuje najmä: 1. základný cieľ a kritériá, podľa ktorých sa budú vyhodnocovať žiadosti, a ich váhu, 2. formulár žiadosti v elektronickej podobe, 3. okruh oprávnených subjektov, 4. disponibilný objem zdrojov na danú výzvu, 5. najvyššiu a najnižšiu výšku jednej dotácie, 6. spôsob odstraňovania formálnych nedostatkov, 7. termín postupu vyhodnocovania, 8. zloženie komisie, 9. návrh zmluvy o poskytnutí dotácie, d) všetky schválené žiadosti aj so sumami žiadaných a poskytnutých zdrojov vrátane dátumu schválenia, výšky a účelu dotácie a identifikácie konečného prijímateľa dotácie, a to do 30 dní od schválenia žiadosti, e) všetky neschválené žiadosti vrátane dátumu a dôvodu neschválenia žiadosti, a to do 30 dní od neschválenia žiadosti, f) vyhodnotenie výsledkov už o poskytnutých dotácií, ak ich má ministerstvo k dispozícii, g) často kladené otázky súvisiace s dotáciami. (2) Ustanovenia osobitného predpisu o obmedzení prístupu k informáciám nie sú dotknuté.“. Za slová „osobitného predpisu“ sa vkladá poznámka pod čiaru 27, ktorá hovorí, „§ 8 až 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.“ Ostávajúce ustanovenia vrátane poznámok pod čiarou sa primerane prečíslujú. Bod 3. V § 6 sa ods. 3 vypúšťa. Ďakujem.
Laššáková, Jana, podpredsedníčka NR SR (2015-06-19):
Pán poslanec Brocka, nech sa páči.
Petrík, Simona, poslankyňa NR SR (2023-12-14):
Aha. Okej. Ďakujem veľmi pekne. Ja by som takisto chcela oceniť nielen teda vašu trpezlivú prácu pri čítaní tohto dlhého pozmeňujúceho návrhu, ale aj pedantnú prácu legislatívcov vašich, ktorí si s tým dali prácu, a teda bod po bode vypichli všetky návrhu na zrušenie týchto nezmyselných, alebo teda nezmyselných navýšení týchto poplatkov. A ja ako človek, ktorý osemnásť rokov podnikal, naozaj viem, čo to je potykať sa s byrokraciou, neustále meniacou sa byrokraciou rôznymi zákonmi najmä v oblasti účtovníctva, a nieto ešte riešiť byrokraciu, ale ešte aj riešiť zvyšujúce sa poplatky, z takže mňa najviac zaujali vaše body týkajúce sa finančnej správy a obchodnej činnosti. Konkrétne by som možno vypichla poskytnutie štátnej záruky Ministerstvu financií Slovenskej republiky za bankový úver vystavením záručnej listiny alebo podpísaním zmluvy o záruke z celkovej istiny úveru po a) do 3 319 391,5 eura, ktoré sa mení na 5 mil. eur, tak tam ten poplatok bol teraz 3 319 eur a po novom by mal byť až 5-tisíc eur, čo je zvýšenie o 50,6 %. Potom tu máme napríklad poskytnutie štátnej záruky ministerstvom financií za bankový úver vystavením záručnej listiny alebo podpísaním zmluvy o záruke z celkovej istiny úveru po c) nad 33 193 918, 5 eura, ktoré sa mení nad 50 mil. eur, tak tam bol ten poplatok 165 969,50 a teraz sa zvyšuje o rovnakých 50,6 % na 250... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-05-16):
S reakciou na faktické poznámky – pán poslanec Hrnčiar, nech sa páči.
P. Paška, predseda NR SR: (2009-11-04):
Pán minister, hospodárstva chcete sa vyjadriť? Nech sa páči.
Hraško, Igor, poslanec NR SR (2014-11-08):
Ďakujem za slovo. No ako pozerám, tak pozerám, nikde tu nevidím pani Radičovú. Táto schôdza je ale o odvolávaní Fica. Mali ste obhajovať svoje konanie, mali ste obhajovať seba. Vy ste tu dnes odvolávaný. Viete, a viem to aj ja, je neskoro plakať nad rozliatym mliekom, ale môžeme urobiť opatrenia, aby k zlým veciam nedochádzalo. Chceme odstrániť príčinu zla. A to ste momentálne vy. Definícia mafie na vaše skutky sedí. Presvedčte nás o tom, že to tak nie je. Vo svojom prejave ste to však vôbec neurobili. Argumenty, že rozkrádanie verejných zdrojov nebolo. No pán Matovič vám ich dal štyri. A porovnávať to s fotením hlasovacích lístkov, no tak to je super. Hovorili ste, aby sa Matovič pozrel na obnoviteľné zdroje v okolitých štátoch. No vy sa pozeráte na zohyzdenú krajinu, keď prechádzate za občanmi? Asi nie. Hovorili ste, že nemôžete byť stále v parlamente kvôli odvolávaniu. No to je ale dobre, že ste tu, lebo je vyššia pravdepodobnosť, že nič nezbabrete v tejto krajine. A čo vám vadí na mojom podpise? Ja som tu za občanov. A ak vidím, že sa humpľuje naša krajina, musím sa ozvať, musím urobiť kroky, ktoré môžu byť nápravou. Na tom nič nie je. No a to, že ste vyvodili politickú zodpovednosť voči ministerke a podpredsedníčke parlamentu, je síce pekné, ale mňa zaujíma ten miliónik, čo išiel navyše. Už je rozdelený? A komu je rozdelený? Priznajte farbu. No a hovorili ste aj o výjazdoch. Máte výjazdy. Áno, mali ste výjazd aj v Utekáči a viac ste sa tam neukázali. Skúste si skontrolovať, či ste niečo z toho, čo ste im tam nasľubovali, aj splnili. Nie, netrápte sa, nič ste nesplnili. Vraj predkladáme nezmyselné zákony? No dajte aspoň jeden zákon, pod ktorým som podpísaný, a povedzte, že je nezmyselný. Dajte ho. No a pamätáte si na rozprávku o Perinbabe? Ten mlyn, čo tam niekto postavil, tak hovoril, že: „Ten mlyn nám tie peniaze raz vráti.“ A stalo sa to. Aj Božie mlyny melú pomaly a aj ony nám tie peniaze raz vrátia. Pamätajte na tieto slová.
Jurinová, Erika, podpredsedníčka NR SR (2012-09-14):
Vyčerpali sme písomne prihlásených do rozpravy. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa. Takže prihlásili sa páni poslanci Poliačik, Hlina, Chren a Viskupič. Nech sa páči, pán Poliačik, máte slovo.
M. Číž, podpredseda NR SR: (2008-10-30):
Ako tretiu otázku vyžrebovali overovatelia otázku poslankyne Jarmily Tkáčovej, je prítomná v sále, ministrovi pôdohospodárstva Stanislavovi Becíkovi. Otázka znie: „Pán minister, ako sa vyvíjajú ceny potravinárskeho obilia a ceny múky?“ Pán minister, máte slovo, prosím oznámiť ukončenie odpovede.
B. Bugár, podpredseda NR SR: (2002-02-06):
J. Cuper, poslanec: Ja hovorím. Už váš kolega si tu dovolil oslovovať nás, že budeme čušať. To si dovoľovali iba maďarskí poslanci...
Kollár, Jozef, poslanec NR SR (2012-06-21):
Ďakujem pekne za slovo. Pán poslanec Beblavý, po svojom vystúpení v rozprave dostať pochvalu od mladého marxistu, pána poslanca Blahu, je naozaj také pre mňa zvláštne, možno aj dokumentujúce fakt, že táto diskusia sa začína uberať takým čoraz menej čitateľným smerom a neprehľadným smerom. Chcel by som ale na inú vec upozorniť. Vy ste sa vyznali vo svojom vystúpení v rozprave z toho, že dnes podporíte zmluvu o trvalom eurovale, a keď som pozorne počúval, medzi mnohými argumentmi prečo tak urobíte, ste uviedli aj taký zvláštny optimizmus, entuziazmus vyplývajúci z toho, že táto zmluva v sebe má zakomponovaný mechanizmus riadeného bankrotu krajín. Chcem vás vyviesť z toho omylu. Skúste si ešte raz pozorne prečítať aj zmluvu o ESM a hlavne zmluvu o tom dočasnom eurovale EFSF. Zatiaľ čo mechanizmus riadeného bankrotu krajín v zmluve o dočasnom eurovale bol nadefinovaný, tak v zmluve o trvalom eurovale je vetička, že krajina, ktorá požiada o pomoc z trvalého stabilizačného mechanizmu, môže, ak uzná za vhodné, začať rokovať s investormi o odpustení časti dlhu. Takže tlmil by som veľmi výrazne váš optimizmus, na ktorom je práve postavený váš zásadný postoj, že ste odhodlaný dnes v popoludňajších hodinách zahlasovať za tento európsky stabilizačný mechanizmus. Ono to naozaj tak nie je. A viete, prečo sa to dostalo z tej mäkkej formulácie, teda z pôvodnej tvrdej do mäkkej formulácie? Práve preto, lebo kľúčové, jadrové krajiny eurozóny – Nemecko a Francúzsko zistili, že ak budú trvať na účasti súkromného sektora, tak to postihne predovšetkým ich vlastné domáce banky. A preto v zmluve o trvalom eurovale už nenájdete nič tohto typu, ale krajina, ak požiada o pomoc, môže, ak to uzná za vhodné, začať rokovať so súkromnými investormi. Takže skúste si to ešte raz celé prečítať a možno, že sa rozhodnete popoludní inak. Ďakujem pekne.
Pellegrini, Peter, predseda NR SR (2023-11-21):
S reakciou na faktické pani poslankyňa Holečková.
V. Veteška, podpredseda NR SR: (2006-01-31):
Vyhlasujem všeobecnú rozpravu. Písomne som nedostal žiadne prihlášky do rozpravy k tomuto bodu programu. Prosím, kto sa ústne hlási? Nikto sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Panie poslankyne, páni poslanci, budeme pokračovať v rokovaní a pristúpime k prvému čítaniu o vládnom návrhu zákona o pestovaní  geneticky modifikovaných rastlín v poľnohospodárskej výrobe (tlač 1430). Návrh na jeho pridelenie na prerokovanie výborom máte v rozhodnutí č. 1461. Prosím ministra pôdohospodárstva Slovenskej republiky Zsolta Simona aby návrh zákona uviedol.
Laššáková, Jana, podpredsedníčka NR SR (2015-02-04):
Pán spravodajca, nie? Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1282. Spoločná správa výborov má tlač 1282a. Pán minister hospodárstva, poprosím vás, aby ste odôvodnili vládny návrh zákona. Nech sa páči, máte slovo.
Jurinová, Erika, podpredsedníčka NR SR (2015-03-12):
Ďakujem, pán poslanec. Na vaše vystúpenie takisto nie je žiadna faktická poznámka. Uzatváram všeobecnú rozpravu. Vyhlasujem ju za skončenú. A pýtam sa, či pán minister nechce sa, kýve hlavou, že nechce sa vyjadriť. Pani spravodajkyňa takisto ďakuje. Takže ďakujem vám spoločne. Prerušujem rokovanie o tomto bode programu. Pokračujeme prvým čítaním o vládnom návrhu zákona o prevencii závažných priemyselných havárií a o zmene a doplnení niektorých zákonov . Vládny návrh zákona je pod tlačou 1422. Návrh na jeho pridelenie na prerokovanie výborom je v rozhodnutí č. 1440. Pán minister Peter Žiga, opäť máte slovo do tretice, môžete uviesť svoj zákon.
Bartek, Michal, poslanec NR SR (2023-11-14):
Sľubujem. (Potlesk.)
Bugár, Béla, podpredseda NR SR (2017-01-31):
Pán poslanec Číž.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 90, zdržalo sa 53 poslancov. Konštatujem, že návrh sme schválili. Ďakujem. Teraz prosím pána poslanca Jozefa Lukáča, aby uviedla (pozn. red.: „uviedol“) hlasovanie o návrhu poslancov Beblavého, Macháčkovej na vydanie ústavného zákona, ktorým sa mení a dopĺňa ústava (tlač 382). Nech sa páči. (Reakcia z pléna.) Aby ste uviedli. (Smiech v sále.) Mýliť sa je ľudské, no. (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 382.)
Paška, Pavol, predseda NR SR (2013-06-27):
Pán poslanec Mikloško.
Danko, Andrej, predseda NR SR (2017-09-11):
Ďakujem. Otváram všeobecnú rozpravu. Do rozpravy som dostal písomnú prihlášku, pán poslanec Ondrej Dostál sa prihlásil. A o slovo požiadal navrhovateľ, nech sa páči.
Číž, Miroslav, poslanec NR SR (2017-12-05):
Ale nie. No, inak ďakujem, samozrejme, za faktické poznámky. Pán Budaj, zrejme som nebol dostatočne zrozumiteľný a z toho, čo ste povedali, ste mi nerozumeli. Ale nevzdávam sa a skúsim nabudúce ešte sa uchádzať o pozornosť. K pánovi Klusovi, ak dovolíte. Pán Klus, verte mi, že ak akúkoľvek takúto nomináciu zaregistrujem z poslancov a politikov vašej strany, budem vám tlieskať a gratulovať, aj keď nebude úspešná vzhľadom na tú obrovskú konkurenciu a možnosti Slovenska. Viete, my máme ešte veľmi zvláštnu schopnosť vyvážať naše vnútorné problémy von. A politický zápas má spočívať v tom, že idem von, veľmi nekriticky hovorím o svojom videní reality a s veľkou chuťou provokujem aktivity voči nám. A takéto vnútorné rozpoloženie krajine nikdy nepomáha pri takýchto nomináciách. Pokiaľ je krajina jednotná a stabilná vnútorne a nemá to, čo tu má, tak má šance väčšie vždycky. Viete, Del Ferguson, a vy mi rozumiete, kedysi písal o tom, že akým obrovským rizikom pre krajinu je rozdelená spoločnosť. Uvedomujem si to veľmi dlho, a preto nechodíme do konfliktov a snažíme sa čo možno najviac vychádzať v ústrety, podľa vášho názoru nedostatočne, atď. s tým, že na druhej strane už aj zápasíme o našich priaznivcov, že sme nekonzistentní, pretože prijímame nekriticky tvrdenia, ktoré sú nepravdivé. Pán Budaj vie veľmi dobre, že hlavne sme boli zvedaví na to zdôvodnenie a tie dôvodné podozrenia, sa dá povedať, vyjadriť, že sú nedôvodné. No ako? Ja ich nevnímam ako nedôvodné a som kedykoľvek aj na hlbšiu diskusiu pripravený, pán Budaj. No a, pán Galko, odpustite mi, ale u vás som sa o konštruktívnu spoluprácu neuchádzal. (Smiech v sále a potlesk.)
Pellegrini, Peter, predseda NR SR (2015-09-25):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 126 poslancov, za hlasovalo 96, zdržali sa 30 poslanci. Postúpili sme návrh zákona do druhého čítania.
Paška, Pavol, predseda NR SR (2014-01-28):
Pán poslanec, už ste jediný, ktorý čaká na vydanie karty? A ostatní kolegovia už majú náhradnú kartu? Majú. Takže navrhujem, aby sme pokračovali, pán poslanec, dovtedy vám asi kartu náhradnú vydajú, kým prejdeme, aha, pán poslanec avizoval, že sa chce prihlásiť s návrhom na zmenu a doplnenie programu, takže bez karty mu to nepôjde, tak ešte vás poprosím, dámy a páni, o chvíľočku strpenia. Pán poslanec, vy sa chcete prihlásiť s návrhom na doplnenie programu. Technici, dá sa to, viete zaradiť pána poslanca Jarjabka aj bez toho, aby sa registroval kartou? Technici, potrebujete reštart na systém? Dámy a páni, z technických dôvodov vyhlasujem desaťminútovú prestávku. Poprosím technikov, aby pripravili systém. (Desaťminútová prestávka.) (Po prestávke.)
Laššáková, Jana, podpredsedníčka NR SR (2014-11-25):
Pán poslanec Mičovský.
Kavecká, Monika, poslankyňa NR SR (2021-03-31):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, ako spoločná spravodajkyňa výboru predkladám spoločnú správu k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, tlač 389a. Vládny návrh zákona prerokovali určené výbory: ústavnoprávny výbor, výbor pre sociálne veci a výbor pre zdravotníctvo ako gestorský výbor. Výbory prerokovali návrh zákona v stanovenom termíne, vyslovili súhlas s návrhom zákona a odporučili Národnej rade Slovenskej republiky, aby návrh zákona schválili. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k návrhu skupiny poslancov Národnej rady Slovenskej republiky, tlač 389, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky návrh zákona, tlač 389, schváliť. Spoločná správa výborov bola schválená uznesením č. 84 zo 16. marca 2021, kde ma výbor poveril za spoločnú spravodajkyňu k predloženému návrhu zákona. Pán predsedajúci, skončila som, môžete otvoriť rozpravu. Ďakujem.
Laššáková, Jana, podpredsedníčka NR SR (2015-05-27):
Ale, pán poslanec!
P. Paška, predseda NR SR: (2010-02-11):
(Hlasovanie.) 126 prítomných, 56 za, 19 proti, 49 sa zdržalo, 2 nehlasovali. Nebudeme pokračovať v rokovaní. Pani poslankyňa Rošková bude v druhom čítaní uvádzať hlasovanie o návrhu poslancov Belásovej, Ďuračku na vydanie zákona č. 182 o vlastníctve bytov. (Hlasovanie o n ávrhu poslancov Národnej rady Slovenskej republiky Milady Belásovej a Jozefa Ďuračku na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov a ktorým sa dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov.)
B. Bugár, podpredseda NR SR: (2006-04-20):
(Hlasovanie.) Prítomných je 134 poslancov, za 128, zdržali sa 6. Konštatujem, že sme zobrali túto správu na vedomie. Vážené panie poslankyne, páni poslanci, pristúpime k opakovanej voľbe a opakovaným voľbám. Do opakovanej voľby kandidáta na vymenovanie za sudcu Ústavného súdu Slovenskej republiky postupujú všetci navrhnutí kandidáti. Na základe výsledkov tajného hlasovania do opakovanej voľby členov Rady Slovenskej televízie postupujú kandidáti Mária Biľová, Oľga Feldeková, Vladimír Gallo, Ľubomír Hallon, Jozef Horváth, Andrej Hrnčiar, Naďa Lazarová, Ondrej Sliacky, Alfréd Somogyi a Stanislav Žiačik. Do opakovanej voľby členov Správnej rady Ústavu pamäti národa postupujú kandidáti Mária Andrejčáková a Marián Ševčík. Pri voľbe kandidáta na vymenovanie za sudcu Ústavného súdu a pri voľbe člena Správnej rady Ústavu pamäti národa platný je ten hlasovací lístok, na ktorom je označená alternatíva „za“ najviac u jedného kandidáta. Pri voľbe členov Rady Slovenskej televízie alternatívu „za“... (Ruch v sále.) Páni poslanci, preruším rokovanie, ak tu bude taký hluk. Pri voľbe členov Rady Slovenskej televízie alternatívu „za“ je možné na hlasovacom lístku označiť najviac u 5 kandidátov. Prosím teraz všetkých overovateľov, aby sa ujali svojej funkcie a pristúpime hneď k tajnému hlasovaniu. (Akt tajného hlasovania o návrhu na voľbu kandidáta na vymenovanie za sudcu Ústavného súdu Slovenskej republiky , tlač 1554, návrhu na voľbu členov Rady Slovenskej televízie , tlač 1555, návrhu na voľbu člena Správnej rady Ústavu pamäti národa , tlač 1560.)
Richter, Ján, poslanec NR SR (2024-05-21):
Ďakujem pekne za slovo, pán podpredseda Národnej rady. Vážení členovia vlády, vážené kolegyne poslankyne Národnej rady, vážení kolegovia poslanci Národnej rady, minulý týždeň sme boli svedkami toho, že nesúhlas s iným politickým názorom sa zmenil na pokus o úkladnú vraždu predsedu vlády. Nebol to náhodný počin. Bol to plánovaný, zjavne politicky motivovaný čin. Dôvodom útoku mal byť nesúhlas s krokmi súčasnej vlády Slovenskej republiky. Atentát zároveň spustil ďalšiu vlnu nenávisti na sociálnych sieťach, kde sme boli aj svedkami schvaľovania tohto trestného činu, čo je neprípustné a túto nenávisť musíme spoločne zastaviť. Naša demokracia sa bude musieť znova očistiť a učiť tolerovať iný názor a akceptovať výsledky demokratických volieb. Musíme zmierňovať napätie v spoločnosti, prestať s nenávistnou rétorikou a prispieť k spoločnému zmieru, stabilite a pokoju na Slovensku. Skúsme preto spoločne vykročiť na cestu tolerancie a vrátiť sa k porozumeniu a akceptácii iného názoru, to je totiž základom demokracie, o ktorej všetci hovoria, ale nie každý ju napĺňa. Dámy a páni, predkladám návrh uznesenia pre Národnú radu Slovenskej republiky k atentátu na predsedu vlády Slovenskej republiky Roberta Fica. Národná rada Slovenskej republiky 1. So zdesením a hlbokým znepokojením prijala správu o atentáte na predsedu vlády Slovenskej republiky Roberta Fica, ktorý bol zjavne spáchaný z politických motívov a zaslúži si to najostrejšie odsúdenie. 2. Principiálne odmieta násilie, osobitne násilie, ktoré atentátnik zjavne spáchal iba preto, že má iný politický postoj, ako prezentuje súčasná vláda Slovenskej republiky. 3. Vyzýva všetky politické subjekty na Slovensku, ako aj médiá a mimovládny sektor, aby rešpektovali výsledky demokratických volieb, nešírili nenávisť voči legitímne demokraticky ustanovenej vláde Slovenskej republiky, pretože výsledkom môžu byť aj takéto nenávistné trestné činy. 4. Apeluje na všetky politické subjekty, ako aj na médiá, mimovládny sektor, aby zmierňovali napätie v spoločnosti, prestali s nenávistnou rétorikou a prispeli k spoločenskému zmieru, stabilite a pokoju na Slovensku. 5. Zdôrazňuje, že ľudia nesmú byť terčom nenávisti kvôli svojim politickým názorom, pretože pluralita, diverzita a rešpekt k inému názoru sú základom každej slobodnej a demokratickej spoločnosti. 6. Konštatuje, že úloha zodpovedných a kritických novinárov je v zdravej spoločnosti nezastupiteľná, ale ich práca musí byť založená na faktoch a nie na šírení nenávisti. 7. Povzbudzuje vládu Slovenskej republiky k prijatiu adekvátnych bezpečnostných opatrení, ktoré do budúcnosti zabránia ďalším násilným politickým útokom na ústavných činiteľov a občanov Slovenskej republiky. 8. Želá predsedovi vlády Slovenskej republiky Robertovi Ficovi skoré uzdravenie, ako aj čo najskorší návrat do výkonu jeho ústavnej funkcie. Ďakujem, skončil som.
Pellegrini, Peter, predseda NR SR (2015-03-17):
Prezentujme sa a hlasujme o bode tak, ako uviedol pán spravodajca, bod 94, s odporúčaním gestorského výboru schváliť. Na osobitné hlasovanie ho vyňal pán poslanec Simon. (Hlasovanie.) Prítomných 87 poslancov, za 78, zdržalo sa 4, nehlasovalo 5. Návrh sme schválili.
Kažimír, Peter, podpredseda vlády a minister financií SR (2018-05-16):
Ďakujem veľmi pekne, pán predseda, za slovo. Cieľom tohto návrhu zákona je zavedenie nepriamej dane, ktorá nahradí v súčasnosti platný osempercentný odvod z prijatého poistného z neživotného poistenia. Túto daň budú v zásade platiť do štátneho rozpočtu poisťovne, ktoré ju vyberú od poistníkov v zaplatenom poistnom. Daň z poistenia predstavuje štandard používaný vo väčšine členských štátov Európskej únie predovšetkým z dôvodu, že poisťovacie služby sú v Európskej únii na základe smernice o spoločnom systéme dane z pridanej hodnoty oslobodené od dane z pridanej hodnoty. V nadväznosti na zavedenie tejto dane sa upravuje aj zákon o dani z príjmov, ak daň platí sám daňovník v postavení poistníka alebo právnická osoba na základe preúčtovaných nákladov poistenia v rámci koncernu, je daň po jej zaplatení daňovým výdavkom. Obsahom novely zákona o dani z príjmov je aj spresnenie zdaňovania príjmov nadobudnutých z realizácie virtuálnej meny, tzv. kryptomeny, na čo nadväzuje aj novela zákona o účtovníctve, ktorou sa dopĺňa spôsob oceňovania tejto virtuálnej meny. Ďakujem, na úvod.
Hort, Milan, podpredseda NR SR (2011-02-08):
Ďakujem. Zaujmite miesto pre navrhovateľov. A slovo dávam pani poslankyni Jane Kiššovej, ktorá nás oboznámi s úvodnou spravodajskou informáciou. Nech sa páči.
P. Hrušovský, podpredseda NRSR: (2001-10-25):
J. Cuper, poslanec: Ja chcem ubezpečiť pána kolegu Osuského, že budeme tolerantní a umožníme im svojím hlasovaním, aby mohli oslavovať 17. november. I keď napriek všetkej nedôvere k novembrovým sviatkom, len dúfam, pán kolega Osuský, že nás nebudete nútiť ako kedysi komunisti, aby sme ho oslavovali. Takže si ho spokojne oslavujte, my vám za to zahlasujeme. Ďakujem pekne.
Paška, Pavol, predseda NR SR (2012-09-14):
Faktické poznámky – pani poslankyňa Vaľová a pán poslanec Poliačik. Končím možnosť sa prihlásiť. Pani poslankyňa Vaľová.
Figeľ, Ján, podpredseda NR SR (2014-03-28):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre zdravotníctvo, Štefanovi Kuffovi. Pardon. Takže zmena. Pôvodný, originál, autentický Tibor Bastrnák.
Ďuriš Nicholsonová, Lucia, podpredsedníčka NR SR (2018-02-09):
S reakciou na faktickú poznámku pán poslanec Farkašovský.
Marcinková, Vladimíra, poslankyňa NR SR (2021-10-05):
Ďakujem, pán kolega, a som rada, že ste si môj status prečítali, pretože som naozaj predtým, než som ho zverejnila, podstúpila veľmi poctivú diskusiu tak s gynekológmi, pôrodníkmi, ako aj so samotnými ženami, ktoré túto veľmi ťažkú situáciu zažili. A ja si neviem vyložiť a rovnako tak aj iní právnici ten text predkladanej novely inak ako to, že čakacia lehota sa bude vzťahovať na všetky prípady umelého ukončenia tehotenstva, a to nielen želané, ale aj tie neželané a práve v prípade, ktorý som spomenula, ten zamĺknutý potrat, kedy nejde automaticky o bezprostredné ohrozenie života a zdravia, ako to popisuje text predkladanej novely, môže dôjsť k tomu, že bude prekážkou pri chirurgickom zákroku. Toho sa obávajú samotní lekári, ktorí ma na tento problém upozornili. Takže ja si nedovolím nejakú svoju osobnú výhradu alebo skúsenosť popisovať do tej miery, aby som, aby som spochybňovala naozaj tvrdenia lekárov a ich obavy, ktoré prinesie prax. Ďakujem.